Moldova poytaxti Kishinyovda hukumatga qarshi o‘tkazilayotgan miting 100 ming kishini to‘pladi. Bu haqda Interfaks agentligi aksiya faollariga tayangan holda ma’lumot berdi. Politsiya vakillari, o‘z navbatida, bu sonning 20-25 ming kishiga teng bo‘lganini aytmoqda.Miting “Adolat va g‘urur” tashkiloti tomonidan o‘tkazilmoqda. Undan ko‘zlangan maqsad prezident Nikolaye Timoftining iste’fosiga erishish va navbatdan tashqari parlament saylovlarini 2016 yil martiga ko‘chirishdir.6 sentabr kechasi aksiya ishtirokchilari prezident, bosh vazir va parlament vakillariga o‘z talablarini e’lon qilmoqchi.